CELEX: 62014CA0226
Language: et
Date: 2016-06-02 00:00:00
Title: Liidetud kohtuasjad C-226/14 ja C-228/14: Euroopa Kohtu (esimene koda) 2. juuni 2016. aasta otsus (Finanzgericht Hamburg – Saksamaa eelotsusetaotlus) – Eurogate Distribution GmbH versus Hauptzollamt Hamburg-Stadt (C-226/14), DHL Hub Leipzig GmbH versus Hauptzollamt Braunschweig (C-228/14) (Eelotsusetaotlus — Käibemaks — Tolliladustamisprotseduur — Välistransiidiprotseduur — Tollivõla tekkimine kohustuse täitmata jätmise tõttu — Käibemaksu sissenõutavus)

8.8.2016   
            
            
               ET
            
            
               Euroopa Liidu Teataja
            
            
               C 287/2
            
         Euroopa Kohtu (esimene koda) 2. juuni 2016. aasta otsus (Finanzgericht Hamburg – Saksamaa eelotsusetaotlus) – Eurogate Distribution GmbH versus Hauptzollamt Hamburg-Stadt (C-226/14), DHL Hub Leipzig GmbH versus Hauptzollamt Braunschweig (C-228/14)
   (Liidetud kohtuasjad C-226/14 ja C-228/14) (1)
   
   ((Eelotsusetaotlus - Käibemaks - Tolliladustamisprotseduur - Välistransiidiprotseduur - Tollivõla tekkimine kohustuse täitmata jätmise tõttu - Käibemaksu sissenõutavus))
   (2016/C 287/03)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hagejad: Eurogate Distribution GmbH (C-226/14), DHL Hub Leipzig GmbH (C-228/14)
   
      Kostjad: Hauptzollamt Hamburg-Stadt (C-226/14), Hauptzollamt Braunschweig (C-228/14)
   
      Resolutsioon
   
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (muudetud nõukogu 26. aprilli 2004. aasta direktiiviga 2004/66/EÜ) artikli 7 lõiget 3 tuleb tõlgendada nii, et ühendusevälise kaubana reeksporditud kaubalt ei tule käibemaksu tasuda juhul, kui kaupa ei ole selle reeksportimise kuupäevaks kõnealuses sättes ette nähtud tolliprotseduuride alt välja viidud, vaid see väljub kõnealuste protseduuride alt reeksportimise tõttu, ning seda isegi juhul, kui tollivõlg on tekkinud ainult nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (muudetud Euroopa Parlamendi ja nõukogu 13. aprilli 2005. aasta määrusega (EÜ) nr 648/2005), artikli 204 alusel.
            
         
               2.
            
            
               Määruse nr 2913/92 (muudetud määrusega nr 648/2005) artikli 236 lõiget 1 koostoimes nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) sätetega tuleb tõlgendada nii, et niisuguses olukorras nagu põhikohtuasjas, arvestades, et ühendusevälise kaubana reeksporditud kaubalt ei tule käibemaksu tasuda juhul, kui kaupa ei ole käibemaksudirektiivi artiklis 61 ette nähtud tolliprotseduuride alt välja viidud, ning seda isegi juhul, kui tollivõlg on tekkinud ainult määruse nr 2913/92 (muudetud määrusega nr 648/2005) artikli 204 alusel, puudub käibemaksu tasumise eest vastutav isik. Selle määruse artiklit 236 tuleb tõlgendada nii, et see ei ole käibemaksu tagastamist puudutavas olukorras kohaldatav.
            
         
      (1)  ELT C 303, 8.9.2014.